## Pravilnik o standardima i normativima prava iz obveznog zdravstvenog osiguranja za 1995. godinu

### NN 91/1994 (12.12.1994.), Pravilnik o standardima i normativima prava iz obveznog zdravstvenog osiguranja za 1995. godinu

# HRVATSKI ZAVOD ZA ZRAVSTVENO OSIGURANJE

Na osnovi članka 17. stavke 3. Zakona o zdravstvenom osiguranju ("Narodne
novine" broj 75/93), Zakona o zdravstvenoj zaštiti ("Narodne
novine" broj 75/93 i 11/94) i članka 14. Statuta Hrvatskog zavoda
za zdravstveno osiguranje ("Narodne novine" broj 1/94), Upravno
vijeće Hrvatskog zavoda za zdravstveno osiguranje na 11. sjednici održanoj
29. studenog 1994. godine, donijelo je

## PRAVILNIK

### o standardima i normativima prava iz obveznog zdravstvenog osiguranja za 1995. godinu

1. OPĆE ODREDBE

Članak 1.

Ovim Pravilnikom, sukladno Zakonu o zdravstvenom osiguranju (u daljnjem
tekstu: Zakon) i općim aktima Hrvatskog zavoda za zdravstveno osiguranje
(u daljnjem tekstu: Zavod). propisuju se standardi i normativi prava koja
se osiguravaju osiguranim osobama Zavoda, obveznim zdravstvenim osiguranjem
u 1995. godini.

Prava iz obveznog zdravstvenog osiguranja, sukladno stavci 1. ovog članka,
obuhvaćaju: pravo na primarnu zdravstvenu zaštitu, pravo na specijalističko-konzilijarnu
zdravstvenu zaštitu, pravo na bolničku zdravstvenu zaštitu, pravo na korištenje
ortopedskih i drugih pomagala, pravo na lijekove i pravo na novčane nadoknade
i pomoći.

II. ZDRAVSTVENI STANDARD

Članak 2.

Standardi i normativi prava iz obveznog zdravstvenog osiguranja čine
zdravstveni standard u Republici Hrvatskoj (u daljnjem tekstu: Standard),
koji se pod jednakim uvjetima osigurava svim osiguranim osobama Zavoda,
a određuje se na osnovi vrsta, opsega i kvalitete ostvarivanja prava.

Članak 3.

Standard se osigurava putem Zavoda za sve osigurane osobe Zavoda, pod
istim uvjetima i podjednake kvalitete, a sukladno pravima određenim za
pojedine osigurane osobe, utvrđenim zakonom.

Članak 4.

Standard je uvjetovan gospodarskim mogućnostima društva, demografskom
strukturom pučanstva, vitalno-statističkim podacima, te patologijom i potrebama
pučanstva.

1. Opseg prava na zdravstvenu zaštitu

Članak 5.

U okviru Standarda, a na osnovi odredbi članka 17 Zakona, osiguranim
osobama Zavoda za 1995. godinu, osigurava se pravo na zdravstvenu zaštitu,
u opsegu izvedenom na osnovi prosječnog broja zdravstvenih usluga po stanovniku
Republike Hrvatske, kako slijedi:

1. U primarnoj zdravstvenoj zaštiti:

- do 3 pregleda godišnje za osobe starije od petnaest godina,

- 2 patronažne posjete tijekom trudnoće i nakon poroda,

- 1 PAP-a test - godišnje žena starijih od 20 godina,

- 0,25 kućnih posjeta doktora (jedanput tijekom 4 godine),

- 0,25 kućnih liječenja (jedanput tijekom 4 godine u trajanju od 10
dana),

- 0,62s zdravstvene njege u kući (jedanput tijekom 16 godina u trajanju
od 10 dana);

2. U zubozdravstvenoj djelatnosti do 2 pregleda godišnje;

3. U laboratorijskoj dijagnostici:

- 0,5 dijagnostičkih pretraga (jedanput tijekom 2 godine) po osiguranoj
osobi;

4. U korištenju lijekova s Liste lijekova do 5 recepata godišnje;

5. U specijalističko-konzilijarnoj zdravstvenoj zaštiti do 2 pregleda
godišnje;

6. U specijalističko-konzilijarnoj zdravstvenoj zaštiti do 0,2 dijagnostičke
pretrage (jedanput tijekom 5 godina) (RTG, EKG, UZV i slično);

7. U bolničkoj zdravstvenoj zaštiti:

- jedanput tijekom 8 godina u trajanju do 10 dana, (pravo na liječenje
u bolnici za zbrinjavanje akutnih bolesti);

- jedanput tijekom 30 godina u trajanju od 21 dan, (pravo na liječenje
u bolnici za zbrinjavanje kroničnih bolesti medicinskom rehabilitacijom).

2. Novčana vrijednost Standarda

Članak 6.

Standard se određuje na osnovi standarda i normativa prava iz obveznog
zdravstvenog osiguranja, utvrđenim ovim Pravilnikom, ostalim općim aktima
Zavoda, a na osnovi osiguranih sredstava za obvezno zdravstveno osiguranje.

Standard iz stavke 1. ovog članka utvrđuje se u novčanom iznosu po osiguranoj
osobi i u ukupnom novčanom iznosu za pojedino pravo sukladno planu prihoda
i rashoda Zavoda za 1995. godinu, kako slijedi:

```
                                                        Ukupan
Red     PRAVA IZ OBVEZNOG ZDRAV-                Iznos po                        iznos za
broj    STVENOG OSIGURANJA                      osig.osobi                      pojedino
                                                                                        pravo u 000
        1. PRAVO NA ZDRAVSTVENU ZAŠTITU
1.      Primarna razina zdravstvene za-
        štite sa stomatološko protetskom
        pomoći                                          249,03          l.428.770
2.      Sekundarna i    tercijarna razina
        zdr.zaštite:                                    579.94          2.537.234
2.1.    specijalističko-konzilijarna zdrav.
        zaštita                                         133,35          637.987
2.2.    bolnička zdravstvena zaštita za:                446,59          l.899.247
2.2.1   zbrinjavanje bolesnika oboljelih
        od akutnih bolesti                              365,76          1.596.927
2.2.2   zbrinjavanje bolesnika oboljelih
        od kroničnih bolesti                            80,83           302.320
3.      Pravo na ortopedska i druga po-
        magala                                          24,76           118.480
4.      Pravo ne korištenje lijekova                    207,90          994.650
5.      Pravo na korištenje zdravstvene
        zaštite u inozemstvu                            1.53            7.314
        UKUPNA ZDRAVSTVENA
        ZAŠTITA                                 1.063,16        5.086.448
        II.PRAVO NA NOVČANE
        NADOKNADE I POMOĆI
1.      Nadoknada plaće                         130,10          622.449
2.      Nadoknada putnih troškova                       7,72            36.934
3.      Pomoć za opremu novorodenog
        djeteta                                         13,00           62.166
4.      Nadoknada za pogrebne troškove          2,74            13.102
        UKUPNO NOVČANE NADOKNA-
        DE I POMOĆI                             153,56          734.651
        SVEUKUPNA VRIJEDNOST
        STANDARDA                               1.216,72        5.821.099

```

Članak 7.

Potrebna sredstva za Standard osiguravaju se u Zavodu na način i u visini
utvrđenoj zakonima i Statutom Zavoda, a raspoređuju se na osnovi plana
Zavoda i odluka o njegovom provođenju. III. PROVOĐENJE ZDRAVSTVENE ZAŠTITE

Članak 8.

Zavod osigurava provođenje zdravstvene zaštite u okviru Standarda putem
ugovornih zdravstvenih ustanova i ugovornih zdravstvenih djelatnika privatne
prakse.

Članak 9.

Zdravstvena zaštita utvrđuje se po djelatnostima na primarnoj, sekundarnoj
i tercijalnoj razini.

Članak 10.

Zdravstvenu zaštitu u djelatnostima na primarnoj razini, provode doktori
medicine, doktori stomatologije, ljekarnički djelatnici i zdravstveni djelatnici
više i srednje stručne spreme u domovima zdravlja, ljekarnama, zdravstvenim
ustanovama hitne medicinske pomoći, ustanovama za zdravstvenu njegu u kući
i privatnim ordinacijama.

Članak 11.

Zdravstvenu zaštitu u djelatnostima na sekundarnoj i tercijarnoj razini
provode poliklinike, bolničke zdravstvene ustanove i državni zdravstveni
zavodi.

IV. STANDARDI I NORMATIVI ZDRAVSTVENE DJELATNOSTI

1. Na primarnoj razini

Članak 12.

Zdravstvena djelatnost na primarnoj razini obuhvaća:

1. djelatnost opće medicine,

2. djelatnost zdravstvene zaštite djece predškolskog uzrasta,

3. djelatnost školske medicine,

4. djelatnost zdravstvene zaštite žena,

5. djelatnost zubozdravstvene zaštite,

6. djelatnost za dijagnostiku,

7. djelatnost hitne medicinske pomoći,

8. djelatnost patronaže,

9 djelatnost zdravstvene njege u kući,

10. djelatnost higijensko-epidemiološke zaštite

11. ljekarničku djelatnost.

Članak 13.

Patronažnu zdravstvenu skrb provodi patronažna sestra u suradnji sa
ugovorenim timovima primarne zdravstvene zaštite u domovima zdravlja i
privatnim ordinacijama.

Članak 14.

Za provođenje zdravstvene zaštite na primarnoj razini utvrđuju se:

- kadrovski i vremenski normativi,

- standardni broj osiguranih osoba po timu,

- laboratorijska dijagnostika prema Popisu laboratorijsko-dijagnostičkih
postupaka. Pod vremenskim normativom iz stavke 1. ovog članka podrazumijeva
se provođenje zdravstvene zaštite tijekom punog radnog vremena, utvrđenog
sukladno odredbama zakona.

Članak 15.

Standardi i normativi zdravstvene djelatnosti na primarnoj razini navedeni
su u tablicama 1. i 2., a Popis laboratorijsko-dijagnostičkih postupaka
u primarnoj zdravstvenoj zaštiti u tablici 3., kako slijedi: Tablica 1.

```

Red.    Vrste zdravstvene       Kadrovski normativ      Stand.br.
broj    zaštite                 tima                    osig.
                                                        u 1995.god.
0               1               2                       3
1.      Opća medicina
11.     (Obiteljski doktor)     1 doktor medicine       1,700
                                ili spec.opće med.
                                1 med.sestra SSS
1.2.    Starije osobe           1 doktor medicine       750
        (iznad 65godina u       ili spec.opće med.
        soc.ustanovama) 1 med.sestra SSS
1.3.    Patronažna zdrav.       1med.sestra VŠS
        skrb                    na 5.100 osiguranika
                                primarne zdrav.zaštite
1.4.    Zdravstvena njega u     1 med. sestra
        kući bolesnika          općeg smjera SSS
2.      Zdravstvena zaštita     1spec.pedijatar 1,000
        djece predškolskog      1med.sestra SSS
        uzrasta
3.      Zdravstvena zaštita     1spec.školske med.      2,000
        školske djece           1med.sestra SSS
4.      Zdravstvena zaštita     1spec.ginekolog 8,000
        žena                    1med.sestra SSS
5.      Polivalentna zubozdr.   1 doktor
                                stomatologije           2,500
        zaštita s protetikom    1 med.sestra SSS
                                0,3zub.teh.SSS
6.      Higijensko-epidemio-    1spec.epidemiologije    50,000
        loška zdravstvena       ili higijene ili ekologije
        zaštita                 1 zdr.teh.VŠS
                                1zdrav.teh.SSS
7.      Laboratorijska          1.dipl.ing.med.         40,800
        dijagnostika            biokemije
                                na 7-10 SSSzdrav.
                                teh.
                                1 VŠS zdrav.teh.na
                                4 SSS zdrav teh.
                                1 SSS zdrav.teh.na
                                3 doktora medicine
8.      Ljekarna                1mr.farmacije           8.000
                                0,5 farm.tehničara
Tablica 2.
Hitna medicinska pomoć

Na području DZ koji zbrinjava do 40.000 stanovnika (organizira se dežurstvom) ili pripravnošću izabranih doktora primarne zdravstvene zaštite.
Na području DZ koji zbrinjava 40.000 stanovnika i više HMP organizira se kao zasebna služba čiji djelatnici rade u redovnom radu (jedinice i SHMP)

Standardni tim pripravnosti:
1 - doktor medicine
1 - vozač ( + 1 sanitetsko vozilo)
Standardni tim dežurstva i SHMP:
1= doktor medicine
1- med. sestra ili tehničar
1- vozač ( + 1 sanitetsko vozilo)
Standardni tim sanitetskog prijevoza:
2 - vozača ( + 2 sanitetska vozila)
1- med. sestra ili tehničar

Sastav standardnog tima prijavno-dojavne jedinice:
1- med. sestra ili tehničar
U regionalnim centrima s više od 250.000 stanovnika služba se popunjava s 5 doktora medicine

R       Broj stanovnika Način organiziranja                     Broj
br.                                                                     timova
0       1                       2                                       3
1.      do 15.000               dežurstvo ili                           1
        stanovnika              pripravnost SP                          1
2.      od 15.000 do 25.000     dežurstvo                               1
        stanovnika              pripravnost (ili 2 pripravnosti)        1 SP

3.      od 25.000 DO 40.000     dežurstvo                               1
        stanovnika              pripravnost (ili 2 dežurstva)           2
                                SP                                      2
4.      od 40.000 do 60.000     jedinica HMP                            5
        stanovnika              SP                                      3
                                prijavno dojavne jedinice               5

5.      od 60.000 na svakih daljnjih 20.000 stanovnika dodaje se 1 standardni tim HMP
        sanitetski prijevoz na svakih daljnjih 60.000 sta
        novnika dodaje se 1 standardni tim
        prijavno-dojavna služba na svakih daljnjih 100.000
        stanovnika dodaje se 1 stendardni tim
        U mjestima koja su udaljena od sjedišta jedinice ili stanice HMP više do 20 km iznimno se može  organizirati pripravnost ako su u PZZ-i ugovorena najmanje 2 tima uz uvjet da je to i mjesto stanovanja
        tih doktora.
        Dežurstvo i pripravnost ne mogu biti na istom lokalitetu
6.      U regionalnim centrima organizira se dežurstvo  Sastav ti
za provodenje zubo-zdravstvene zaštite i to: u Osi              ma u de
jeku, Splitu, Rijeci i Zagrebu po 1 tim na jednom               žurstvu:
punktu.                                                 1 doktor
                                                        stomatologije
                                                        1 medicinska sestra SSS
7. U gradovima od 40.000 do 80.000 stanovnika orga-     Sastav ti
nizira se dežurstvo u ljekarni s 1 timom na jednom              ma u de
punktu. U gradovima s većim brojem stanovnika           žurstvu:
organizira se dežurstvo s 1 timom na jednom pun-                1 magistar
ktu za svakih 100.000 stanovnika.                               farmacije

Tablica 3.
Red.    Šifra
broj                                    Naziv

0       1                               2

1.      28101 (K) Sedimentacija eritrocit.a, mm/h SE
2.      28010 K-Eritrociti,...10/L, (K-Erci) KKS
3.      28301 k-Hemoglobin (Fe),...g/L, (K-Hb)
4       28801 K-Leukociti,...100/L, (K-Leukociti)
5.      28821 K-Eozinofilni granulociti,108/L, (K-Eozionofilni Lkci)
6.      28041 (K) Erc - Retikulociti,...103
7.      281 10 K-Eritrociti, (KHt)
8.      28810 (K) Diferencijalna krvna slika, (K), Lkci-Neutrofilni leukociti,
9.      28021 K-Trombociti (direktno)
10.     28130 MCV
11.     28311 MCH
12.     28312 MCHC
13.     21310 S, P, K - Glukoza baze, (GUK)
14.     23301 O-GTT-opterećenje s glukozom
15.     21020 S-ukupni proteini
16.     21120 5 ureja
17.     21130 S urat
18.     21141 S hreatinin
19.     21151 S bilirubin (ukupni bilirubin)
20.     21152 S bilirubin (direktni bilirubin)
21.     21402 S trigliceridi
22.     21421 S Kolesteroli
23.     24601 S Aspartat aminotransferaza, (S-AST)
24.     24610 S Alanin aminotransferaza, (S-ALT)
25.     24681 S-gama-Glutamil transferaza, (GGT)
26.     24701 S, dU, S1, PTV (I) aslfa:Amilaza, (I)
27.     24720 S-Alkalna fosfataza, (S-AP)
28.     28331 S-Saturacija željeza (UIBC, TIBC)
29.     28333 S-Slobodna sposobnost vezanja seruma za željezo (Fe3 + ),... um
30.     28350 S-Željezo (S-Fe)
31.     28602 K, P-Retrakcija koagula,... poJ, (K Retrakcija koagula)
32.     28601 Kapilarno krvarenje
33.     28621 P-Koagulacijski faktori (I + II + V + VII + X),
        (Quick 1935), (P-PC)
34.     21502 S. P-Kalijev ion (S, P - Na) elektroliti
35.     21501 S, P-Natrijev ion (S, P - Na)
36.     21550 S-Klorid
37.     22630 F-Hemoglobin, kvalitativno (okultno krvarenje)
38.     27102 Mikroskopski pregled perianalnog otiska (ljepljivim Celofanom)
39.     27103 Mikroskopski pregled stolice na parazite - nalirni preparat
40.     22125 Urin-kompletna pretraga Štraka, sediment, spec. tež) Urin
41.     22126 Urin-kemijska analiza (glukoza, proteini) 42. 22127 Urin-kemijska analiza (glukoza, ketoni)
43.     22540 U-Sediment: eritrociti, leukociti, cilindri, bakterije, paraziti

2. Na sekundarnoj i tercijarnoj razini

```

Članak 16.

Standard u specijalističko-konzilijarnoj zdravstvenoj zaštiti utvrđen
je Popisom dijagnostičkih i terapijskih postupaka, a iskazuje se po djelatnostima
i provodi u ordinacijama za:

1. dječje bolesti,

2. unutarnje bolesti,

3. plućne bolesti,

4. zarazne bolesti,

5. zloćudne bolesti,

6. živčane bolesti,

7. duševne bolesti,

8. fizikalnu medicinu i medicinsku rehabilitaciju,

9. kožne i spolne bolesti,

10. ženske bolesti i porode,

11. opću kirurgiju i ostale kirurške grane,

12. očne bolesti,

13. otorinolaringologiju,

14. ortodonciju,

15. protetiku,

16. dijagnostiku. Pod ordinacijama iz stavke 1. ovog članka smatraju
se specijalističke ordinacije u polikliničkim i bolničkim ustanovama koje
su u ugovornom odnosu sa Zavodom.

Članak 17.

Standard u bolničkoj zdravstvenoj zaštiti iskazuje se po djelatnostima,
a prema: - broju bolesničkih ležaja u odnosu na broj stanovnika, - prosječnom
broju dana lijećenja prilikom bolničkog zdravstvenog zbrinjavanja. Standardi
u bolničkoj zdravstvenoj zaštiti navedeni su u Tablicama 4. i 5., kako
slijedi: BROJ BOLESNIČKIH LEŽAJA U ODNOSU NA BROJ STANOVNIKA

```
Tablica 4.
Red     Grane bolničke djelatnosti      Broj bolesničkih ležaja
broj                                    na 1.000 stanovnika
Zbrinjavanje bolesnika oboljelih od akutnih bolesti
I.uobičajeni postupci
1       Unutarnje bolesti                       0,562
2       Plućne bolesti                          0,178
3       Živčane bolesti                 0,193
4.      Dječje bolesti                          0,308
5.      Duševne bolesti                 0,264
6.      Zarazne bolesti                 0,149
7       Kožne i spolne bolesti                  0,070
8.      Bolesti sustava za kretanje             0,106
9       Ženske bolesti i porodi         0,456
10.     Kirurgija                               0,598
11.     Ortopedija                              0,176
12.     Neurokirurgija                          0,053
13      Urologija                               0,053
14.     Zloćudne bolesti                        0,053
15.     Očne bolesti                            0,132
16.     Bolesti uha,grla i nosa                 0,149
        UKUPNO (1-16)                   3,500
II.     Složeniji postupci                      0,200
III.    Najsloženiji postupci                   0,100
        SVEUKUPNO (I + II + III)                3,800
Zbrinjavanje bolesnika oboljelih od kroničnih bolesti
17      Duševne bolesti                 0,700
18.     Bolesti sustava za kretanje             0,440
19      Bolesti osoba starije dobi i djece s trajnim
        psihofizičkim oštećenjima               0,400
UKUPNO  (17-19)                 1,540

PROSJEČAN BROJ DANA LIJEČENJA PRILIKOM BOLNIČKOG ZDRAVSTVENOG ZBRINJAVANJA

Tablica: 5.
                                                        Prosječan
        Grane bolničke djelatnosti                      broj dana
Red                                                     liječenja
broj                                                    1995.
0       1                                               2
        l.ZBRINJAVANJE BOLESNIKA OBOLJELIH
        OD AKUTNIH BOLESTI
1       KONZERVATIVNE GRANE BOLNIČKE DJE-
        LATNOSTI
1.1.    Unutarnje bolesti,plućne bolesti,živčane boles-
        ti,bolesti sustava za kretanje i zarazne bolesti
        - Uobičajena bolnička zdravstvena skrb          10
        - Bolnička zdravstvena skrb u pojačanoj njezi
        do                                                      4
        - Bolnička zdravstvena skrb u jedinici inten-
        zivnog liječenja do                                     3
12.     Dječje bolesti
        - Uobičajena zdravstvena skrb                   12
        - Bolnička zdravstvena skrb u jedinici inten-
        zivnog liječenja novorođenčadi do                       10
        - Bolnička zdravstvena skrb u jedinici
        intenzivnog liječenja do                                4
        - Bolnička zdravstvena skrb u pojačanoj njezi
        do                                                      4
1.3.    Duševne bolesti
        - Uobičajena bolničko zdravstvena skrb          21
        - Bolničko zdravstvena skrb u pojačanoj njezi
        do                                                      4
1.4.    Kožne i spolne bolesti
        - Uobičajena bolničko zdravstvena skrb          8
2       KIRURŠKE GRANE BOLNIČKE DJELATNOSTI
2.1.    Kirurgija, ortopedija, neurokirurgija, urologija i onkologija
        - Uobičajena bolničko zdravstvena skrb          9
        - Bolničko zdravstvena skrb u jedinici
        intenzivnog liječenja do                                3
        - Bolničko zdravstvena skrb u pojačanoj
        njezi do                                                4
2.2.    Ženske bolesti i porodiljstvo
        - Uobičajena bolničko zdravstvena skrb          7
        - Bolničko zdravstvena skrb u jedinici
        intenzivnog liječenja do                                3
        - Bolničko zdravstvena skrb u pojedinačnoj
        njezi do                                                3
        - Bolničko zdravstvena skrb u pojačanoj
        njezi novorođenčadi do                          2

2.3.    Očne bolesti
        - Uobičajena bolničko zdravstvena skrb          8
2.4.    Otorinolaringologija
        - Uobičajena bolničko zdravstvena skrb          6
        - Bolničko zdravstvena skrb u jedinici
        intenzivnog liječenja do                                2
- Bolničko zdravstvena skrb u pojačanoj njezi do                2

II. ZBRINJAVANJE BOLESNIKA OBOIJELIH  OD KRONIČNIH BOLESTI
1. Za duševne bolesti                                   60
2. Za bolesti sustava za kretanje                               21
3. Za bolesti osoba starije dobi i djece s trajnim
psihofizičkim oštećenjima                                       30

```

V.ZAVRŠNE ODREDBE

Članak 17.

Ovaj Pravilnik stupa na snagu danom objave u "Narodnim novinama",
a primjenjuje se od 1. siječnja 1995. godine.

Klasa: 025-04/94-01/77

Ur. broj: 338-01-94-24-1

Zagreb, 29. studenoga 1994.

Predsjednik Upravnog vijeća Hrvatskog zavoda za zdravstveno osiguranje

prim. dr. sci. Mate Ljubičić, v. r.

Sukladno odredbi članka 17. stavke 3. Zakona o zdravstvenom osiguranju
("Narodne novine", br. 75/93 i 11/94), ministar zdravstva suglasan
je s oredbama ovog pravilnika.

Zagreb, 8. prosinca 1994.

Ministar

**prof. dr. sc. Andrija Hebrang, v. r.**

Pravilnik, NN 91/1994-1566
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)